Ուսումնական նոր տարին երեքշաբթի օրը սկսվեց զավթված տարածքներում գտնվող պաղեստինյան գաղթակայաններում, սակայն UNRWA-ին Վաշինգտոնի օժանդակությունների դադարեցվելու մասին ԱՄՆ նախագահ Դոնալդ Թրամփի ընդունած որոշումը 530 պաղեստինցի երեխաների զրկեց ուսման հնարավորությունից: Այդ երեխաները հաճախում էին UNRWA-ին պատկանող դպրոցները: Բացի այդ Հորդանան գետի արևմտյան ափում գտնվող 2 միլիոն 100 հազար, Հորդանանում գտնվող 2 միլիոն, Սիրիայում գտնվող 560 հազար և Լիբանանում գտնվող 450 հազար պաղեստինցի տարագիրներ օգտվում են UNRWA-ի առողջապահական, բժշկական ու հասարակական ծառայություններից: UNRWA-ի խոսնակ Քրիս Գոնեսն այս կապակցությամբ ասել է. «UNRWA-ին ԱՄՆ-ի օժանդակությունների դադարեցումն աշխարհի ամենաանկայուն տարածքներից մեկում աննկարագրելի ճնշման տակ է դնում մեծ թվով խոցելի անձանց և Վաշինգտոնի իշխանությունների այդ քայլը խաթարում է ապագայի հանդեպ պաղեստինցի աշակերտների հույսը: